Wo si Brueder Chlothar III., dr König vo Neustrie, 673 gstorben isch, het die neustrischi Opposition dr Childerich anstatt si Brueder Theuderich III., wo vom Huusmeier Ebroin usgruefe worden isch, noch Neustrie iiglade. Dr Childerich het sich duregsetzt, dr Ebroin und dr Theuderich si ins Chloster verbannt worde, und s Riich isch no einisch für e churzi Ziit au faktisch vom ene Merowinger gregiert worde.